**Concurs de monolog**

Teatrul Independent Arthesium organizează un concurs dedicat artei interpretative, oferind pasionaților de teatru ocazia de a-și demonstra talentul printr-un monolog ales sau creat de ei. Acest eveniment pune accent pe expresivitate, tehnică scenică, profunzimea emoției și capacitatea de a captiva publicul doar prin forța interpretării.

Participanții pot alege texte din dramaturgia clasică sau contemporană, ori își pot prezenta propriile creații. Juriul va evalua autenticitatea, impactul emoțional și abilitatea concurenților de a da viață personajelor.

Concursul se va desfășura în format fizic și reprezintă o oportunitate unică de a experimenta arta monologului într-un cadru profesionist, alături de artiști și iubitori ai scenei teatrale.

**REGULAMENTUL CONCURSULUI DE MONOLOG**

**Art. 1 - Organizatorul** Concursul de interpretare monolog este organizat de Teatrul Independent Arthesium. Concursul de interpretare monolog se va desfășura pe data de 18 iunie, ora 20:30, iar evenimentul va fi găzduit de Teatrul Apropo București. Concursul va fi susținut doar în format fizic.

**Art. 2 - Condiții de participare**

1. Concursul este deschis tuturor persoanelor cu vârsta de peste 18 ani.
2. Poeziile pot fi atât creație proprie, cât și texte deja cunoscute scrise de alți autori.
3. Fiecare participant poate înscrie un număr de maximum 1 monolog.
4. Monologul trebuie să fie prezentat în limba română.
5. Durata maximă a momentului: 10 minute (nu există o durată minimă).
6. Recuzita sau alte obiecte necesare interpretării vor fi asigurate de către participanți (organizatorii pun la dispoziție doar scaun, masă, reflectoare).

**Art. 3 - Modalitatea de înscriere**

1. Trimite un e-mail pe adresa: contact@teatrularthesium.ro, care să cuprindă:
	* Numele și prenumele
	* Datele de contact (telefon, e-mail)
	* Vârsta
	* Dovada achitării taxei de participare
2. Achitarea unei taxe de participare în valoare de 30 de lei, ce se poate achita aici: [link achitare].
3. Înscrierea se va face până pe data de 10 iunie, ora 16:00.

**Art. 4 - Criterii de jurizare**

1. Poeziile vor fi evaluate pe baza următoarelor criterii:
	* Creativitatea interpretării
	* Emoția și înțelegerea textului
	* Tehnica de interpretare
	* Coerența și expresivitatea
2. Decizia juriului este definitivă și nu poate fi contestată.
3. Juriul va fi format din persoane avizate din domeniul artei (actori).

**Art. 5 - Premii**

1. Se vor acorda următoarele premii:
	* **Premiul I**: Trofeul concursului + diplomă + 3 luni cursuri de teatru gratuite oferite de Teatrul Arthesium + suma de 500 de lei.
	* **Premiul II**: Diplomă + 3 luni cursuri de teatru gratuite oferite de Teatrul Arthesium + suma de 250 de lei.
	* **Premiul III**: Diplomă + 1 lună cursuri de teatru gratuite oferite de Teatrul Arthesium + suma de 150 de lei.
	* **Mențiune**: Diplomă + 1 lună cursuri de teatru gratuite oferite de Teatrul Arthesium.
	* **Premiul publicului**: Diplomă + 3 luni cursuri de teatru gratuite oferite de Teatrul Arthesium + suma de 200 de lei.

Organizatorul va asigura public în timpul concursului, de asemenea, participanții pot veni însoțiți de susținători. Intrarea la eveniment în calitate de susținător este de 25 de lei. La intrarea în sală, fiecare susținător va primi un cartonaș unde, la final, își poate vota monologul și interpretarea preferată.

1. Organizatorul își rezervă dreptul de a oferi premii speciale.

**Art. 6 - Drepturi de autor**

1. Participanții își păstrează drepturile de autor asupra monoloagelor personale.
2. Organizatorul își rezervă dreptul de a publica poze sau materiale video cu participanții din timpul interpretării.

**Art. 7 - Dispoziții finale**

1. Prin înscrierea în concurs, participanții acceptă termenii și condițiile prezentului regulament.
2. Orice încălcare a regulamentului poate duce la descalificare.
3. În caz de neprezentare sau retragere din concurs, taxa de participare nu se va returna.
4. Organizatorul va pune la dispoziție un grup de WhatsApp unde concurenții vor primi informații pentru o mai bună organizare.
5. Pentru informații suplimentare, participanții pot contacta organizatorul la 0724187845.